НАРОДНО ЧИТАЛИЩЕ „РАЛО-1891” – ГР.ВЪЛЧЕДРЪМ,ОБЛ.МОНТАНА

 ==============================================================

 О Т Ч Е Т Е Н Д О К Л А Д

 ЗА ДЕЙНОСТТА НА ЧИТАЛИЩЕТО ПРЕЗ 2021 ГОДИНА

 Уважаеми дами и господа,

 Българското читалище се възприема като културна институция със специфична мисия - да

 съхранява и развива традиционните ценности на нацията.

 В своето вече 130 годишно съществуване Народно читалище „Рало-1891”, гр.Вълчедръм се е превър-

 нало в основна клетка на културата със своето масто и роля в живота на местната общоност.

 Целта, която си бяхме поставили през 2021г. е насочена към съхраняване и модернизиране на чи-

 талището като традиционно културно-просветно място, където хората могат да се занимават с творчес-

 тво, да общуват с различни изкуства.

 В съответствие на заложените цели, Устава, Културния календар и на Закона за народните читалища

 основните насоки в работата на читалището през изминалата година бяха свързани със запазване

 неговия авторитет и с надграждане на културната дейност чрез:

* поддържане на общодостъпна библиотека и насърчаване на четенето;
* опазване и популяризиране на културното многообразие, традициите, фолклора и развитие на

 техния потенциал;

* създаване на добри условия за художественотворческо реализиране и изяви на действащите към

читалището формации и състави;

* поддържане и подобряване на материалната база ;
* диалог и партньорство с общината, НПО и бизнеса за развитие на културните процеси;
* участия в проекти /ако има такива/ за развитие на дейността и нейното финансово подпомагане;
* модернизиране на читалището, като самоуправляваща се организация, повишаване квалификация-

та и уменията на кадрите за работа в съвременните условия.

 Уважаеми дами и господа,

 През изминалата 2021 година читалищната дейност, както и дейността на всички институции рабо-

тещи с хора и публика беше затруднена, на моменти и спирана от създалата се обстановка –COVID- 19.

Епидемията ограничи цялостната работа на читалището и по тази причина във всеки елемент от

 дейността се забелязва намаляване: организиране и участие в инициативи, библиотечна дейност,

 посещение на мероприятията, участия във фестивали и др.

 БИБЛИОТЕЧНА И КУЛТУРНО МАСОВА ДЕЙНОСТ

 Една от основните дейности на читалището от създаването му до днес е тази на читалищната

 библиотека. Днес, тя е пряко зависима от съвременните тенденции да бъде информационен център

 и част от изградената система на Глобални библиотеки, както и да продължи да е място за широк

 достъп на читатели, желаещи да получат познание.

 Библиотечният фонд през изминалата 2021г. наброява 40521 тома – заведени в инвентарните

 книги. Раздадените книги са 2524 бр. Регистрираните през 2021 г. читатели в библиотеката са

 115 бр. – от тях до 14 години са 48 бр. През годината е имало 3070 бр. посещения.

 2

 През 2021г. читалищната библиотека спечели проект от програма „Българските библиотеки съвре-

 менни центрове за четене и информираност” към Министерство на културата на стойност 1244лв.

 На тази стойност закупихме 127 бр. книги.

 През изминалата година подредихме много изложби и обявихме конкурси а именно: Изложба на

 книги по повод рождението на Христо Ботев, любовна лирика посветена на Свети Валентин, на

 19 февруари – обесването на Васил Левски. За 1 март конкурс и изложба на мартеници „Пижо и Пен-

 да”. На 3 март – изложба на книги – „Денят на освобождението”.

 За Великден обявихме конкурс – онлайн- за боядисани яйца и козунаци. Снимките на всички участ-

 ници бяха публикувани на страницата на читалището във фейсбук.

 Изложби на книги направихме и за 24 май – Ден на славянската писменост и култура.

 144 години от рождението на Елин Пелин, 184 години от рождението на Васил Левски, 144 г.

 „Шипченска епопея”, Съединението на България, Независимостта на България. По повод 1 ноември -

 Ден на народните будители изготвихме презентация и публикация на страницата на читалището.

 За Коледа и Нова година обявихме конкурс – онлайн – „Вкусна Коледна магия”, как и с какво нашите

 съграждани подреждат Коледната и Новогодишна трапези.

 През отчетния период към читалището функционираха следните самодейни състави:

* Фолклорен състав за пресъздаване на обреди
* Танцов състав „Извора”
* Танцов състав „Фолклорна искра”- възрастни и деца
* Танцов състав „СеверняциТЕ”- възрастни и деца

 Традиция стана провеждането на кулинарен конкурс „Вълчедръмска шарена трапеза”-проведен през

 последната седмица на м.януари, но тази година онлайн. Представени бяха много различни ястия и

 в трите обявени категории / снимки и рецепти/. Компетентно жури излъчи победителите. Всички

 участници получиха грамоти и награди.

 Следващият празник, които празнуваме е „Трифон Зарезан”, но тази година неможахме да го проведем.

 На страницата на читалището във фейсбук пуснахме материал за празника „Трифон Зарезан” и обряд

 пресъздаден от самодейците от фолклорния състав за обреди – „Зарязване”.

 Обявихме онлайн конкурс за есе, стихотворение и разказ посветени на Свети Валентин. Имахме много

 участници от цяла България. Всички участници получиха грамоти и награди, а стиховете, есето и разка-

 зите бяха публикувани на страницата на читалището във фейсбук.

 За 22 март – Ден на пролетта, направихме онлайн – Литературна вечер „Пролетна магия”, в която уча-

 стваха читалищни служители и граждани. Мероприятието бе заснето и излъчено на страницата на

 читалището във фейсбук.

 На 9 май – Ден на Европа – съвместно с Община Вълчедръм участвахме в организирането и провеж-

 дането на рисунка на асфалт с деца от детските градини и учениците от основните училища.

 На 20 май организирахме концерт посветен на 24 май – Ден на българската просвета и култура.

 На 1 юни – Ден на детето – организирахме за всички деца безплатна прожекция на филм – приказка в

 големия читалищен салон.

 През летните месеци започнаха съставите да провеждат репетиции, като се спазваха всички

 изисквания и предписания на Министерството на здравеопазването и Кмета на общината.

 Фолклорния състав за обреди подготви обреда „Побратимяване” и участва в V Национален фол-

 клорен събор на народното творчество „Свети Константин” 2021 гр.Пещера, където завоюва първа

 награда.

 3

 Танцов състав „СеверняциТЕ” участва във фолклорен фестивал в с.Бързия.

 Танцов състав „Фолклорна искра” взе участие в концерта организиран при откриване на събора

 с. Златия – „Калуша”.

 През 2021 г. със съдействието на Община Вълчедръм - отпуснати средства – закупихме нова

 озвучителна уредба, микрофони, стойки за микрофони и лаптоп за нормално провеждане на концерти

 и други мероприятия.

 През отчетния период читалището е работило под ръководството на читалищно настоятелство в

 състав: Мая Гуглина – Председател и членове : Асен Качамачков, Камелия Савова, Радостина

 Захариева, Юлия Младенова, Ганка Михайлова, Надежда Първанкова. През изминалата година

 сме провели едно присъствено заседание на читалищното настоятелство на което са обсъждани

 материалите за годишно събрание, бюджет, щатни промени и др.

 През изминалата година се опитахме, доколкото е възможно да изпълним плана за дейност.

 Една част реализирахме, друга не успяхме. Някой неща свършихме добре, други не толкова добре.

 Но сме благодарни на всеки един, който се включи в нашите инициативи, всеки, който дари от

 своето време, от своите умения, от своята дарба и ентусиазъм, защото всички ние работим за името

 на гр. Вълчедръм. И вярваме, че въпреки трудностите ще съумяваме и успяваме да направим нашия

 малък свят по-красив.

 В работата си всички ние читалищни служители, читалищно настоятелство, ръководители на състави,

 самодейци и всички съпричастни към читалищното дело се стремим да утвърдим читалището

 като реална културно-просветна институция, където има място за всички.

 СЕКРЕТАР: Маргарита Борисова

 НАСТОЯТЕЛСТВО НА НЧ „РАЛО-1891” ГР. ВЪЛЧЕДРЪМ, ОБЛ. МОНТАНА

1. МАЯ ГЕОРГИЕВА ГУГЛИНА – ПРЕДСЕДАТЕЛ
2. АСЕН БОЯНОВ КАЧАМАЧКОВ – ЗАМ.ПРЕДСЕДАТЕЛ
3. КАМЕЛИЯ АСЕНОВА САВОВА – ЧЛЕН
4. РАДОСТИНА АНТОНОВА ЗАХАРИЕВА – ЧЛЕН
5. ЮЛИЯ ВАСИЛЕВА МЛАДЕНОВА – ЧЛЕН
6. НАДЕЖДА КИРИЛОВА ПЪРВАНКОВА – ЧЛЕН
7. ГАНКА ХРИСТОВА МИХАЙЛОВА – ЧЛЕН

ПРОВЕРИТЕЛНА КОМИСИЯ

1. НАТАША ГЕОРГИЕВА МУСТАЧКОВА - ПРЕДСЕДАТЕЛ
2. КРИСТИНА ПЛАМЕНОВА МОНОВА – ЧЛЕН
3. МАЯ ДИМИТРОВА КОНЯРСКА – ЧЛЕН

СЕКРЕТАР НА ЧИТАЛИЩЕТО

1. МАРГАРИТА БОРИСОВА ЙОНИНА